สวัสดีค่ะ! ขออนุญาตสอบถามเกี่ยวกับประจำเดือน ตอนนี้ทานยาคุมกำเนิดมินิดอซ28เม็ดรอบเดือนมาทุกเดือน แต่ที่น่าผิดสังเกตคือรอบเดือนมาน้อยแล้วออกเป็นก้อนเลือดดำๆบางครั้งเป็นเหมือนตกขาว สีเลือดดำๆซ้ำๆมาเดือนละครั้งครั้งละสองวันค่ะ มีผื่นตุ้มเกิดขึ้นบนต้นขาตุ้มเล็กๆหัวแข็งทั้งสองข้างค่ะ อยากทราบว่าเป็นอะไรไหมค่ะ
สวัสดีค่ะ การใช้ยาคุมกำเนิดแบบแผงรายเดือน อาจส่งผลให้เยื่อบุโพรงมดลูกบาง ทำให้มีประจำเดือนมาน้อยได้ หากมีประจำเดือนมาในช่วงกินยาหลอก 7 เม็ดสุดท้ายพอดี แล้วก็หยุดไปภายใน 7 วัน ไม่มีอาการผิดปกติอื่นๆอีก ก็น่าจะเลือดประจำเดือนตามปกติแต่หากมีเลือดมาระหว่างรอบเดือนอีกแต่เป็นเลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย หากมีเลือดออกมาก ปวดหน่วงท้องน้อย ควรรีบไปพบแพทย์เพื่อหาสาเหตุอื่นเพิ่มเติมส่วนผื่นที่ขานั้น มีความสัมพันธ์กับการใช้ยาคุมได้น้อย อาจเกี่ยวกับรูขุมขนอักเสบหรือผิวหนังอักเสบ แนะนำพบแพทย์เพื่อตรวจรอยโรคจริงให้ได้การวินิจฉัยที่แน่นอนค่ะ